
Comisia pentru buget,

finanţe şi bănci

Bucureşti,   04.05.2001

Nr. 374

AVIZ

asupra propunerii legislative privind modificarea şi completarea Legii nr. 19/2000 privind sistemul public de pensii şi alte drepturi de asigurări sociale cu modificările şi completările ulterioare

Cu adresa nr. 66 din 23 aprilie 2001, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă privind modificarea şi completarea Legii nr. 19/2000 privind sistemul public de pensii şi alte drepturi de asigurări sociale cu modificările şi completările ulterioare. 

In urma examinării, în şedinţa din data de 04 mai 2001, Comisia pentru buget, finanţe şi bănci, cu majoritate de voturi, a hotărât respingerea din următoarele considerente:

- prevederea din art. 18, Legea nr. 3/1977 referitoare la protecţia specială ce se acordă femeilor care au născut cel puţin 3 copii, a fost abrogată la 1 aprilie 2001, data intrării în vigoare a Legii nr. 19/2001;

- noua reglementare se bazează pe alte principii decât legislaţia anterioară conţinând ca singura excepţie - reducerea vârstelor de pensionare pentru categoriile defavorizate (persoanele cu handicap, persoanele persecutate politic);

- bugetul asigurărilor sociale - deficitar în prezent - ar trebui să suporte un efort financiar care nu este estimat.

PREŞEDINTE,

Prof. dr. Florin Georgescu
SECRETAR,

Dr. ec. Daniel Ionescu

